# **BUDAPEST FŐVÁROS XV. KERÜLETI ÖNKORMÁNYZAT**

## POLGÁRMESTER

Ikt. sz.: /2015. Hiv. szám: 5/3241-4/2015.

Az ülés száma: - /2015. (Intézményfelügyeleti és Humán Főo.)

Az ülés időpontja: 2015. március 26.

**Előterjesztés**

**a diáksport szervezetek 2014. évi működési támogatásának elszámolásáról**

**Tisztelt Képviselő-testület!**

A sportról szóló 2004. évi I. törvény 55. § (2) bekezdés alapján a települési önkormányzat a köznevelésről szóló törvényben meghatározottak szerint biztosítja az iskolai sportkörök működéséhez, vagy az ezek feladatait ellátó diáksport egyesületek feladatainak zavartalan ellátásához szükséges feltételeket.

A Képviselő-testület a 2014. évi önkormányzati költségvetésében 7.000 eFt előirányzatot biztosított a diáksport szervezetek éves működési kiadásainak támogatására. Ezt a keretösszeget a Képviselő-testület az 521-522/2014. (VII.15.) ök. számú határozataival 1.000 eFt-tal megemelte. A támogatási összeg felhasználására a Közoktatási, Közművelődési, Egészségügyi és Sport Bizottság a 298/2014. (IX.09.) sz. határozatával pályázatot írt ki.

A 2014. évi költségvetéséről szóló 6/2014. (II.21.) rendelet 6. § (3) bekezdés 5. pontja alapján a pályázat elbírálási hatáskör gyakorlója 2014 októberéig a sportért is felelős Közoktatási, Közművelődési, Egészségügyi és Sport Bizottság volt. 2014 decemberében a támogatást a Képviselő-testület ítélte oda az iskolai sportszervezetek részére, mert az új, sportért felelős bizottság még nem alakult meg.

A Képviselő-testület a benyújtott pályázatok alapján öt diáksport egyesület és két iskolai sportkör támogatásáról döntött (985-991/2014. (XII.17.) ök. sz. határozatok). A diáksport szervezetekkel az önkormányzat támogatási szerződést kötött (1.a-7.a mellékletek). A szerződésben meghatározásra került a felhasználás és az elszámolás módja, illetve határideje. A támogatások elszámolásának véghatárideje 2015. január 15-e volt. A diáksport szervezetek határidőben elszámoltak.

A 2014. évi működési támogatás elszámolására a hatályos jogszabályok, illetve az Önkormányzat Polgármesterének és Jegyzőjének 8/2012. (VII.4.) számú, a közpénzből nyújtott támogatásokkal és elszámolással kapcsolatos feladatokról szóló együttes utasítása, valamint a közpénzből nyújtott támogatások és az elszámolás rendjéről szóló szabályzat (Szabályzat) előírásainak megfelelően került sor.

A Szabályzat kimondja, hogy az elszámolás elfogadásáról az jogosult dönteni, aki a támogatásról döntött.

A VIII. fejezet 3. pontja alapján, ha az elszámolást a Képviselő-testület bírálja el, az elszámolást az összesítő táblázat beérkezésétől számított 45 napot követő legközelebbi ülésen meg kell vizsgálni és dönteni kell az elfogadásáról vagy elutasításáról. E határidőbe a hiánypótlási határidők nem számítanak bele.

Az elszámolásokat a Polgármesteri Hivatal két szakmai osztálya (Közgazdasági Főosztály és az IHF KKS Osztály) megvizsgálta. Az ellenőrzött számlamásolatok és egyéb bizonylatok az IHF Köznevelési, Közművelődési és Sport Osztályán (szakosztály) megtekinthetők.

A szakmai ellenőrzés megállapította, hogy a diáksport szervezetek az éves működési támogatásra nyújtott önkormányzati támogatást a szerződésekben meghatározott célnak megfelelően használták fel.

A szakosztály a hiányos vagy hibásan benyújtott elszámolásokat a sportszervezetekkel javítatta (pl. megbízási szerződés pótlása, nyilatkozat a cél szerinti felhasználásról).

**A 2014. évi működési támogatás elszámolása**

1. A Czabán Diáksport Egyesület a pályázaton elnyert támogatás összegét, 110 eFt-ot a 1156/2014. sz. szerződésben foglaltaknak megfelelően diákolimpiai versenyekre való utazásra használta fel (1.b melléklet).
2. A Hartyán Diáksport Egyesület a támogatás összegét, 100 eFt-ot a 1152/2014. sz. szerződésben foglaltaknak megfelelően nyomtatványok vásárlására és sportcsoport vezetők megbízási díjainak kifizetésére használta fel (2.b melléklet).
3. A Budapest XV. Kerületi Károly Róbert Általános Iskola iskolai sportköre a pályázati támogatás összegét, 100 eFt-ot a 1150/2014. sz. szerződésben foglaltaknak megfelelően az iskolában kialakított sportszoba fejlesztésére, sporteszközökkel való felszerelésére használta fel (3.b melléklet).
4. A Kontyfa Diáksport Egyesület a pályázaton elnyert támogatás összegét, 100 eFt-ot a 1154/2014. sz. szerződésben foglaltaknak megfelelően sporteszközök és sportfelszerelések vásárlására használta fel (4.b melléklet).
5. A Korona Diáksport Egyesület a támogatás összegét, 250 eFt-ot a 1155/2014. sz. szerződésben foglaltaknak megfelelően versenyeztetéssel kapcsolatos kiadások csökkentésére, a DSE részére irodai eszközök beszerzésére, a Mikulás Kupa díjazására, és sportfelszerelések vásárlására használta fel (5.b melléklet).
6. A Rákospalota Kolozsvár Diáksport Egyesület a pályázaton elnyert támogatás összegét, 140 eFt a 1153/2014. sz. szerződésben foglaltaknak megfelelően a DSE ügyvitelének technikai és adminisztrációs fejlesztésére, számítástechnikai eszköz vásárlására használta fel (6.b melléklet).
7. A Száraznád Általános Iskola, Szakiskola, Speciális Szakiskola és Fejlesztő Nevelés-Oktatást Végző Iskola iskolai sportköre a pályázaton elnyert támogatás összegét, 200 eFt-ot a 1151/2014. sz. szerződésben foglaltaknak megfelelően udvari sporteszközök vásárlására használta fel (7.b melléklet).

A Száraznád iskola 2.110,-Ft támogatást nem használt fel. A fel nem használt összeget a KLIK XV. Tankerülete 2015. február 26-án visszautalta az önkormányzat bankszámlájára.

A mellékletek a nagy terjedelemre tekintettel elektronikus formában kerülnek megküldésre a képviselők részére.

Kérem a Képviselő-testületet, hogy fogadja el a diáksport szervezetek elszámolását.

Budapest, 2015. március „ ”.

Hajdu László

polgármester

1. **Témafelelős:** Intézményfelügyeleti és Humán Főosztály
2. **Egyeztetésre megküldve**: -
3. **Bizottságok**: ESzB JÜB KÉB KKB PTB VTB

🞎 🗷 🞎 🗷 🗷 🞎

1. **Mellékletek**:

# 1.a Czabán Diáksport Egyesület szerződés

# 1.b Czabán Diáksport Egyesület szakmai beszámoló és a számlák összesítő táblázata

# 2.a Hartyán Diáksport Egyesület szerződés

# 2.b Hartyán Diáksport Egyesület szakmai beszámoló és a számlák összesítő táblázata

# 3.a Budapest XV. Kerületi Károly Róbert Általános Iskola szerződés

# 3.b Budapest XV. Kerületi Károly Róbert Általános Iskola szakmai beszámoló és a számlák összesítő táblázata

# 4.a Kontyfa Diáksport Egyesület szerződés

# 4.b Kontyfa Diáksport Egyesület szakmai beszámoló és a számlák összesítő táblázata

# 5.a Korona Diáksport Egyesület szerződés

# 5.b Korona Diáksport Egyesület szakmai beszámoló és a számlák összesítő táblázata

# 6.a Rákospalota Kolozsvár Diáksport Egyesület szerződés

# 6.b Rákospalota Kolozsvár Diáksport Egyesület szakmai beszámoló és a számlák összesítő táblázata

# 7.a Száraznád Általános Iskola, Szakiskola, Speciális Szakiskola és Fejlesztő Nevelés-Oktatást Végző Iskola szerződés

# 7.b Száraznád Általános Iskola, Szakiskola, Speciális Szakiskola és Fejlesztő Nevelés-Oktatást Végző Iskola szakmai beszámoló és a számlák összesítő táblázata

1. Jegyzői láttamozás: 2015. ……….. hó …… nap Aláírás:……………..
2. **Meghívandók:** Czabán DSE, Hartyán DSE, Kontyfa DSE, Korona DSE, Rákospalota Kolozsvár DSE elnökei, Budapest XV. Kerületi Károly Róbert Általános Iskola igazgatója, Száraznád Általános Iskola, Szakiskola, Speciális Szakiskola és Fejlesztő Nevelés-Oktatást Végző Iskola intézményvezetője
3. **Az előterjesztést kapják: -**

**Határozati javaslatok:**

A Képviselő-testület úgy dönt, hogy

1. elfogadja a Czabán Diáksport Egyesület (1152 Budapest, Czabán S. tér 13.) által benyújtott 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 1.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Hartyán Diáksport Egyesület (1157 Budapest, Hartyán köz 2-4.) által benyújtott 2014. évre biztosított éves működési támogatások felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 2.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Budapest XV. Kerületi Károly Róbert Általános Iskola (1151 Budapest, Bogáncs u. 51-53.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 3.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Kontyfa Diáksport Egyesület (1156 Budapest, Kontyfa u. 5.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 4.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Korona Diáksport Egyesület (1155 Budapest, Szent Korona útja 5.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 5.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Rákospalota Kolozsvár Diáksport Egyesület (1155 Budapest, Kolozsvár u. 1.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 6.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Száraznád Általános Iskola, Szakiskola, Speciális Szakiskola és Fejlesztő Nevelés-Oktatást Végző Iskola (1156 Budapest, Pattogós u. 6-8.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 7.b melléklete szerinti tartalommal.

**Felelős:** polgármester

**Határidő:** 2015. március 26.

**Jogszabályi hivatkozások:**

* a sportról szóló 2004. évi I. törvény 55. § (2) bekezdés
* a közpénzekből nyújtott támogatások átláthatóságáról szóló 2007. évi CLXXXI. törvény
* a 2014. évi költségvetésről szóló 6/2014. (II.21.) önkormányzati rendelet 6. § (3) bekezdés 5. pontja, 3.2 melléklet

**A (1)-(7) határozati javaslatok elfogadásához egyszerű szavazattöbbség szükséges.**